নারায়ণগঞ্জ সিটি করপোরেশনের ৭ নং ওয়ার্ডের ( সিদ্ধিরগঞ্জ) দক্ষিণ কদমতলী নয়াপাড়ায় নতুন ভোট কেন্দ্রের দাবিতে মানবন্ধন করেছে এলাকার ভোটাররা। গতকাল শনিবার দুপুরে নারায়ণগঞ্জ- আদমজী সড়কের কদমতলী ভান্ডারীপুল এলাকায় এলাকার নারী- পুরুষ ভোটাররা এ মানবন্ধন পালন করেন।জানাগেছে, ৭ নং ওয়ার্ডে মোট ভোটার সংখ্যা প্রায় ১৫ হাজার এর মধ্যে দক্ষিণ কদমতলী নয়াপাড়া এলাকায় ভোটার রয়েছে সাড়ে ৮ হাজার। ৩ কিলোমিটার রাস্তা হেঁটে গিয়ে বৃদ্ধা পুরুষ ও নারী ভোটাররা ভোট ভোট কেন্দ্রে যেতে নানা সমস্যার সম্মুখীন হচ্ছেন।এ ওয়ার্ডে কদমতলীতে একই জায়গায় ৪ টি ভোট কেন্দ্র থাকলেও কদমতলী সরকারী প্রাথমিক বিদ্যালয় ভোট কেন্দ্র ভবনটি ভূমিকম্পে ক্ষতিগ্রস্ত হওয়ায় ইতিপূর্বে বিদ্যালয়টি সীলগালা করেছে প্রশাসন। যার কারনে দক্ষিণ কদমতলী নয়াপাড়ায় হৃদয়মনি ক্রিয়েটিভ স্কুলে নতুন ভোট কেন্দ্রের জন্য ইতিমধ্যে এলাকার ৭৫০ জন ভোটারের স্বাক্ষরযুক্ত একটি অনুলিপি নারায়ণগঞ্জ সিটি করপোরেশনের মেয়র, জেলা ও উপজেলা নির্বাচন কার্যালয়ে প্রদান করা হয়। এর পরিপ্রেক্ষিতে নির্বাচন কমিশন ইতিমধ্যে এলাকা পরিদর্শন করে হৃদয়মনি স্কুলে ভোট কেন্দ্রটি যথাযথ উপযুক্ত হওয়ায় ভোট কেন্দ্র স্থাপনের আশ্বাস প্রদান করা হয়েছে স্থানীয় শিক্ষানুরাগী সমাজসেবক মোঃ রফিকুল ইসলাম ও মোঃ আলাউদ্দিন ভুঁইয়া জানান । এলাকাবাসীর দুর্ভোগের কথা চিন্তা করে এবং সরকারী প্রাথমিক বিদ্যালযের ভোট কেন্দ্রটি বাতিল হওয়াতে এক সঙ্গে প্রায় ১৫ হাজার ভোটার অনুন্নত রাস্তাঘাট মাড়িয়ে ভোট দেওয়া কষ্ট সাধ্য ব্যাপার।একই এলাকায় ৩ টি ভোট কেন্দ্র হওয়াতে দক্ষিণ কদমতলী নয়ংাপাড়া এলাকার সাড়ে ৮ হাজার ভোটারদের ওই ভোট কেন্দ্রে যাতায়াত ব্যবস্থা অত্যন্ত নাজুক থাকাদক্ষিণ কদমতলী নয়াপাড়া এলাকায় হৃদয়মনি ক্রিয়েটিভ স্কুলে নতুন ভোট কেন্দ্র প্রদানের জন্য নির্বাচন কমিশনের আশু হস্তক্ষেপ কামনা করেন এলাকাবাসী। ৭ নং ওয়ার্ডের কাউন্সিলর প্রার্থী রফিকুল ইসলাম বাবু বলেন, আমরা দীর্ঘদিন ধরে ৭৫০ জন লোকের স্বাক্ষর সংগ্রহ করে নতুন ভোট কেন্দ্র স্থাপনের জন্য সিটি করপোরেশন ও নির্বাচন কমিশনারের কাছে জোরালো আবেদন জানিয়ে আসছি। জেলা নির্বাচন কর্মকর্তা মোঃ} তারিফুজ্জামান জানান এলাকাবাসীর আবেদনটি বিবেচনাধীন রয়েছে।